[ ‘આવતી કાલના વાર્તાકારોનું આજનું માસિક’ જેવા ધ્વજઆલેખ સાથે ગુજરાતી ભાષાના સુવિખ્યાત સાહિત્યકાર –વાર્તાકાર મધુ રાયના તંત્રીપદ હેઠળ ‘મમતા’ વાર્તા માસિકનો આરંભ 17-11-2011 થી થઇ ચૂક્યો છે એ ઘટના નાનીસૂની નથી. છેલ્લા ત્રણ- ચાર દાયકાથી તમામ સાહિત્યપ્રકારોમાં વાર્તાનુ સ્વરૂપ ઉવેખાઇ રહ્યું હોય તેમ જણાય છે. પરંતુ વાર્તા તો શુધ્ધ કાવ્યની લગોલગનો એક પ્રબળ સર્ગશક્તિ માગી લેતો સાહિત્ય પ્રકાર છે. એની ઉપેક્ષા હતોત્સાહ પ્રેરક બની રહી હતી તેવી ઘડીએ આ માસિકનો પ્રારંભ મારા જેવા સિત્તેર-પંચોતેરની વયના અનેક જૂના અને ખાસ તો ‘ચાંદની’, ‘આરામ’ દ્વારા પોષણ પામેલા વાર્તાકારોમાં અનેક પૂરાણી યાદો તાજી કરાવે છે. પણ તેની ઇતિહાસલક્ષી સિલસિલાબંધ વાતો હવે પછી અહીં કે ક્યાંક લખું તે પહેલાં “મમતા”ના પ્રથમ અંકમાં પ્રગટ થયેલી મારી વાર્તા ‘માયાજાળ’ અહીં મુકી રહ્યો છું.]